Publication: Magyar Közlöny
Issue: MK-2005-89 (Year: 2005, Number: 89)
Era: 2004-2010
Section: 73/2003.(XI.13.)GKM-FVM együttes rendelettel módosított 52/2003.(VIII.15.)GKM-FVM együttes rendeletet az
Paragraph Index: 1313

5. Feladási eljárások Különleges előírások 5.5 Különleges előírások 5.5.1 A fertőző anyagok küldeményeire vonatkozó különleges előírások 5.5.1.1 Gerinces vagy gerinctelen élő állatok fertőző anyag szállítására nem használhatók, kivéve, ha az anyag más módon nem szállítható. Az ilyen állatokat az állatok szállítását szabályozó mindenkori előírások8) szerint kell csomagolni, jelölni, feliratozni és szállítani. 5.5.1.2 (fenntartva) 5.5.1.3 Azokat az állati tetemeket, amelyekről ismert vagy okkal feltételezhető, hogy fertőzött anyagot tartalmaznak, a származási ország9) illetékes hatósága által meghatározott feltételek10) szerint kell csomagolni, feliratozni, bárcázni és szállítani. 5.5.2 A gázosítószerrel fertőtlenített kocsikra, konténerekre és tartányokra vonatkozó különleges előírások 5.5.2.1 Az UN 3359 gázosítószer hatása alatt álló egység (kocsi, konténer vagy tartány) szállításához a fuvarlevélnek tartalmaznia kell az 5.4.1.1.1 pontban előírt adatokat, a gázosítás időpontját és a használt gázosítószer típusát és mennyiségét. Ezenkívül utasításokat kell adni az esetleges visszamaradó gázosítószer és a gázosító eszköz (ha ilyen van) ártalmatlanítására vonatkozóan. 9 10 Ezeket az adatokat a feladási ország valamelyik hivatalos nyelvén és ha ez a nyelv nem az angol, a német, a francia vagy az olasz, akkor angolul, németül, franciául vagy olaszul kell szövegezni, hacsak nemzetközi díjszabások vagy a fuvarozásban érintett vasutak közötti megállapodások másként nem rendelkeznek. 5.5.2.2 Az 5.5.2.3 bekezdésben meghatározott figyelmeztető jelölést minden gázosítószer hatása alatt álló kocsin, konténeren, ill. tartányon olyan helyen kell elhelyezni, ahol azt a kocsi, a konténer, ill. a tartány belsejébe a belépést megkísérlő személy jól láthatja. A figyelmeztető jelölésen levő szöveget a feladó által alkalmasnak tartott nyelven kell feltüntetni. 5.5.2.3 A gázosítószeres fertőtlenítésre figyelmeztető jelölésnek téglalap alakúnak kell lennie és szélessége 300 mm-nél, magassága 250 mm-nél nem lehet kisebb. A jelölést fehér háttérre feketével kell felvinni, a betűk magassága nem lehet 25 mm-nél kisebb. A jelölést a következő ábra mutatja be. 8) Az élő állatok szállítását szabályozó előírásokat tartalmaz pl. a 91/628/EGK Irányelv (Az EK Hivatalos Lapja, L

Source: https://magyarkozlony.hu/hivatalos-lapok/b5bff133cb954e67369a17c2963c259e8b2e11ad/dokumentumok/3f3f7713bf850c60526b377ac852f9eb8847fb96/letoltes